5. ΒΑΣΙΛΙΚΟΝ ΔΙΑΤΑΓΜΑ της 16/21 Δεκ. 1938 Περί εγκρίσεως του τροποποιηθέντος καταστατικού της Εταιρείας Διαχειρίσεως Υπεγγύων Προσόδων.  (Δια του Δ/τος τούτου εγκρίνεται το κατά την Γεν. Συνέλευσιν της 12 Ιουλ. 1938 τροποποιηθέν καταστατικόν της άνω εταιρείας. Εκ των διατάξεων του καταστατικού τούτου παραθέτομεν τα άρθρ. 1-3 και 14 άτινα παρουσιάζουν γενικώτερον ενδιαφέρον. Τα λοιπά άρθρα, αφορώντα το εταιρικόν κεφάλαιον, την διοίκησιν της εταιρείας, τας Γεν. Συνελεύσεις των μετόχων, τον Ισολογισμόν, την διανομήν κερδών, την διάλυσιν της εταιρείας και τον υπό της Διεθνούς Επιτροπής και της Ελληνικής Κυβερνήσεως έλεγχον της εταιρείας, παραλείπονται). Αντικείμενον και διάρκεια της Εταιρείας. Άρθρ.1.-Η Ανώνυμος Ελληνική Εταιρεία υπό την επωνυμία "Εταιρεία Διαχειρίσεως των Μονοπωλίων της Ελλάδος" εδρεύουσα εν Αθήναις και ιδρυθείσα δυνάμει του από 27 Οκτ. 1887 Β.Δ/τος, λαμβάνει εις το εξής την επωνυμίαν "Εταιρεία Διαχειρίσεως των εις την Υπηρεσίαν του Ελληνικού Δημοσίου Χρέους Υπεγγύων Προσόδων" θα λειτουργή επί τη βάσει των διατάξεων του περί Διεθνούς Ελέγχου Νόμου και προς εκτέλεσιν του Νόμ. 111 του 1913 και του Νόμ. 3300 του 1925, συμφώνως προς το παρόν Καταστατικόν και τας μεταξύ αυτής και της Ελληνικής Κυβερνήσεως συνομολογηθείσας συμβάσεις από 29 Αυγ. και 30 Οκτ. 1936,3 και 24 Αυγ. 1937 και 7 Απρ. 1938. Άρθρ.2.-Η Εταιρεία σκοπόν και αντικείμενον έχει: α)Την είσπραξιν των τελών και προσόδων του Κράτους των Υπεγγύων εις την υπηρεσίαν των δανείων των αναφερομένων: 1)Εν τοις άρθρ. 7 μέχρι 10 του περί Διεθνούς Ελέγχου Νόμ. ΒΦΙΘ' της 26 Φεβρ. 1898. 2)Εν τω άρθρ. 3 του Νόμ. 111 της 30 Δεκ. 1913 και τη σχετική συμβάσει από 20/2 Φεβρ. 1914 "περί δανείου πεντακοσίων εκατομμυρίων φράγκων". 3)Εν τω άρθρ. 4 του από 29 Σεπτ. 1923 πρωτοκόλλου της Γενεύης και τη από 19 Σεπτ. 1924 προσθέτω πράξει εις το πρωτόκολλον τούτο. β)Την διαχείρισιν των Μονοπωλίων του Κράτους των αναφερομένων εν τη μεταξύ της Εταιρείας και της Ελληνικής Κυβερνήσεως από 29 Αυγ. 1936 συμβάσει. Σελ. 116 .217. 26.Δ.γ.5-6 Εταιρεία Διαχειρήσεως Υπεγγύων Προσόδων Τη συγκατεθέσει της Διεθνούς Οικονομικής Επιτροπής, η Εταιρεία δύναται επίσης ν' αναλάβη επ' αμοιβή και πάσαν άλλην διαχείρισιν ή είσπραξιν δημοσίων προσόδων, εφ' όσον δι' ειδικής συμβάσεως ήθελεν ανατεθή αυτή υπό της Ελληνικής Κυβερνήσεως, ως και να ενεργή πάσαν εργασίαν ή επιχείρησιν συναφή και σχετικήν προς την διαχείρισιν των μονοπωλιακών ειδών, ομοίως κατόπιν ειδικής συμβάσεως κατά τ' ανωτέρω. Άρθρ.3.-Η διάρκεια της Εταιρείας, ορισθείσα εις 30 έτη αφ' ης ημέρας αρχικώς ετέθη εν ισχύϊ το παρόν Καταστατικόν δια του από 28 Απρ. 1898 Β.Δ/τος, παραταθείσα δε μέχρι της 31 Ιουλ. 1935 δυνάμει του από 21 Αυγ. 1925 Δ/τος και μέχρι της 31 Δεκ. 1951 δυνάμει του από 6 Αυγ. 1937 Β.Δ/τος, παρατείνεται ήδη εν συνεχεία μέχρι της 31 Δεκ. 1957 μετ' επιφυλάξεως των περιπτώσεων του άρθρ. 14 του περί Διεθνούς Ελέγχου Νόμου. Εργασίαι της Εταιρείας. Άρθρ.14.-Η Εταιρεία εισπράττει τα τέλη και τας προσόδους τας αναφερομένας εν τοις άρθρ. 11 και 12 του περί Διεθνούς Ελέγχου Νόμ. ΒΦΙΘ' εν τω άρθρ. 3 του Νόμ. 111 και τοις άρθρ. 2 μέχρι 4 της από 20/2 Φεβρ. 1914 Συμβάσεως του Κράτους, "περί δανείου πεντακοσίων εκατομμυρίων φράγκων" και εν τοις άρθρ. 5 και 6 του από 29 Σεπτ. 1923 πρωτοκόλλου της Γενεύης και τω προσηρτημένω πίνακι κατά την από 19 Σεπτ. 1924 πρόσθετον πράξιν εις το πρωτόκολλον τούτο και διαχειρίζεται τα νυν υπέγγυα μονοπώλια του Κράτους κατά τας διατάξεις του περί Ελέγχου Νόμου και των μεταξύ της Εταιρείας και της Ελληνικής Κυβερνήσεως συνομολογηθεισών συμβάσεων από 29 Αυγ. και 30 Οκτ. 1936,3 και 24 Αυγ. 1937 και 7 Απρ. 1938. 